Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on vaatamata kasvavale rahvusvahelisele survele vankumatu,
soovides saavutada oma sõjaeesmärke:
hävitada täielikult islamistlik Hamas kogu Gaza sektoris ja väljaspool seda.
USA president nimetab Hamasi reaktsiooni
Katari-Egiptuse humanitaarpausi- kavandile "veidi liialdatuks".
USA Esindajatekoda ei suutnud vastu võtta seaduseelnõud
Iisraelile 17,6 miljardi USD suuruse sõjalise abipaketi andmiseks.
Iisrael jääb vaatamata kasvavale rahvusvahelisele survele kindlaks,
et soovib saavutada oma sõjasihte - hävitada islamistlik Hamas,
tappa selle terroristid ja juhid ning teha kõik,
et tuua tagasi allesjäänud 136 pantvangi,
kes rööviti Hamasi ja selle terroristlike liitlasrühmituste poolt
7. oktoobril palestiinlaste julma rünnaku ajal.
Iisraeli peaminister Benjamin Netanyahu
korraldas "Kangelaslikkuse foorumi"
7. oktoobri veresaunas lähedasi kaotanud perekondadele,
kes kordasid üleskutset Jeruusalemma juhtkonnale
võidelda täieliku võidu saavutamiseni.
Pean teile oma vaatenurgast ütlema, et see oli püha hingamispäev -
Toora Rõõmupüha laupäev. Surid meie pühad, armastatud lapsed.
Mul on salvestatud telefonivestlus temaga, kus ta vabandas mu ees.
Ta ütles: "Ema, palun andeks, kui teile kunagi haiget tegin. Armastan teid."
Ütlesin talle: "Re'em, sa ei teinud meile haiget."
Ma ei mõistnud, et ta helistas, et öelda hüvasti.
Tulin siia eelkõige selleks,
et tugevdada teid, härra,
valitsuse tegevuses.
Olime siin kuu aega tagasi.
Vaatasite meile silma ja lubasite ja kohustusite jätkata kuni võiduni.
Tahan teid jätkuvalt tugevdada, et jääksite oma tegevuses kindlaks.
Mõistan nii riigisisest kui rahvusvahelist survet,
kuid see on ajalooline hetk. See pole tavaline.
Arvan, et need ajaloolised hetked jäävad meelde teie kasuks,
eriti see, et olete otsustanud saavutada otsustava võidu.
Vastuseks hukkunute vanematele kordas Netanyahu oma lubadust
jätkata võitlust, kuni Hamasi hävitamine on tagatud.
Saavutame täieliku võidu.
See ei tähenda poole või kahe kolmandiku Hamasi hävitamist
ega ka uut tsüklit.
Räägime selle mürgise tüüka väljajuurimisest maa pealt.
Aga peame teadma üht: see otsustav võit on teel.
Pärast meie viimast kohtumist on toimunud mitmeid asju.
Tegime edusamme. Liigume pidevalt edasi.
Tegeleme ühe lõiguga teise järel. Sellel lahingul on mitu vaatenurka
ja kõige lihtsam vaatenurk hõlmab terroristide tapmist.
Ja kui arvestada nii tapetud kui haavatud terroristidega,
siis oleme hävitanud üle poole Hamasi võitlusvõimest.
Lisaks rõhutas Netanyahu, et Hamasi häving on käeulatuses.
Võit on saavutatav.
Igasugused analüütikud ja eksperdid seletavad, et see on saavutamatu.
Kuid see pole mitte ainult võimalik, vaid ka käeulatuses.
Jätkame edusamme ega peatu. Meie kangelased ei langenud asjata.
Oleme teel täieliku võidu saavutamise suunas ega peatu.
Me ei taha välja juurida ainult Hamasi.
Kõrvaldame ka nende komandörid ja juhid. See juhtub.
Vahepeal lükkas Hamas põhimõtteliselt tagasi
USA organiseeritud pantvangilepingu parameetrid,
mis sõnastati eelmine nädal Pariisi tippkohtumisel.
Hamas edastas oma vastuse nii Katarile kui Egiptusele,
esitades oma nõudmised, sh pikendatud relvarahu 135 päevaks,
Iisraeli täielik taandumine Gazast, kõigi Iisraeli pantvangide vabastamine
tuhandete veretegude eest süüdimõistetud terroristide eest,
ja rahvusvaheline lubadus maksta Gaza sektori ülesehitamise eest,
mis sisuliselt hõlmaks Hamasi enda ellujäämist.
Oleme nüüd andnud oma vastuse oma vendadele Kataris ja Egiptuses.
Nemad edastasid selle omalt poolt ameeriklastele ja teisele poolele.
Nüüd ootame teise poole vastust.
Loodame, et kui Jumal tahab, liigub see asi edasi.
Ma mõtlen, et nüüd ootavad inimesed, milline on teise osapoole vastus.
Enne USA välisministri Antony Blinkeni tänast visiiti Jeruusalemmas
pidas Ühendriikide esidiplomaat ulatuslikke kohtumisi
Saudi Araabias, Egiptuses ja Kataris.
Kataris märkis Blinken, et Hamasi vastust uuritakse.
Iroonilisel moel aga rõhutas Katari peaminister,
et Doha toetatud terrorirühmituse jultunud vastus
teeb teda lootusrikkaks, sõltumata sellest,
et Iisrael ei saa iial nõustuda selliste ennekuulmatute nõudmistega.
Oleme saanud Hamasilt vastuse
seoses poolte vahelise pantvangilepingu raamistikuga.
Vastus sisaldab mõningaid märkusi raamistiku kohta,
kuid üldiselt on see positiivne vastus,
kuid etapi tundlikkuse tõttu ei saa me laskuda üksikasjadesse.
Vastus teeb meid lootusrikkaks
ja oleme esitanud selle vastuse Iisraeli poolele.
Nii et koos Katari ja Egiptusega esitasime,
nagu teate, tõsise ettepaneku,
mille eesmärk polnud lihtsalt eelmise kokkuleppe kordamine,
vaid selle laiendamine. Nagu peaminister just ütles,
vastas Hamas täna õhtul. Vaatame vastuse praegu läbi
ja arutan seda homme Iisraeli valitsusega.
Ees on veel palju tööd, kuid usume jätkuvalt,
et kokkulepe on võimalik ja tõesti oluline.
Ja jätkame järeleandmatult tööd selle saavutamiseks.
Washingtonis reageeris USA president Joe Biden
Hamasi ettepanekule, tunnistades,
et USA välismaiste terrorirühmituste nimistus oleva organisatsiooni nõuded
on "veidi liialdatud".
On mingi liikumine ja ma ei taha, ma ei taha...
Las ma valin oma sõnu õigesti.
Toimub liikumine.
On tulnud vastus vastase poolt,
aga... Jah, vabandust, Hamasi poolt,
aga see tundub olevat veidi liialdatud.
Me pole kindlad, mis seisus see on. Läbirääkimised jätkuvad.
President Biden jätkas oma peamise poliitilise rivaali,
endise presidendi Donald Trumpi ja vabariiklaste partei noomimist,
kuna nood üritasid läbi suruda nn "puhta seaduseelnõu",
millega püüti anda Iisraelile 17,6 miljardi USD suurune
sõjalise abi pakett võitluseks Hamasiga Gazas
ja teiste kasvavate ohtude tarbeks, mille juured on Iraani Islamivabariigis.
Vabariiklaste algatatud seaduseelnõu, mis kogus 46 demokraadi toetuse,
ei läinud läbi, kuna see esitati kiirendatud korras,
mis nõuab vastuvõtmiseks kahekolmandikulist häälteenamust.
Sellel hääletusel: Poolt on 250, vastu on 180.
Kaks kolmandikku pole jaatavad, reeglid pole täidetud
ja seaduseelnõu pole vastu võetud.
Vabariiklastest seadusandjad püüdsid veenda oma demokraatidest kolleege,
rõhutades, et Iisraeli toetamine ei tohiks olla seotud teiste teemadega,
mille üle sisepoliitikas endiselt vaieldakse.
Ma lihtsalt ei saa aru, miks mu demokraatidest kolleegid,
olgu see siis poliitiline või mitte... Hääletage 'jah'. Kas olete hullud?
Ma lihtsalt ei mõista isegi loogikat. See on puhas seaduseelnõu.
Hääletage poolt.
Isegi kui Senat võtab vastu nende seaduseelnõu ja see tuleb siia,
siis tegeleme sellega. Aga miks peaksite tahtma olla vastu
puhta seaduseelnõu puhul Iisraelile antava abi suhtes? See on rumalus.
Kuigi 46 demokraati suudeti veenda jaatavalt hääletades Iisraeli toetama;
siis enamik demokraatlikke seadusandjaid hääletas vastu.
Nad rõhutasid, et vabariiklaste otsus nõuda eraldi seaduseelnõu,
mis ei sisalda seda, mida enamik vabariiklasi
peab USA lõunapiiri kindlustamise poolmeetmeteks,
ja suurt sõjalist abipaketti Ukrainale, oli poliitiliselt motiveeritud.
Vabariiklased on tagasi lükanud kaheparteilise seaduseelnõu,
mis saavutaks täpselt selle, mida nad on palunud.
Samal ajal, kui see eelnõu kuulutati täiskogus surnuks,
on enamus otsustanud kaaluda seaduseelnõu, mille suhtes teame,
et president paneb veto.
See on poliitiline trikk, mis vähendab tõenäosust, et Iisrael saab oma raha,
ohustades samal ajal USA riiklikku julgeolekut.
Pärast kuudepikkust ootamist ei kõhkle ma praegusel kriisiajal
Iisraeli kaitsmise poolt hääletamast.
Kuid mind vihastab, et vabariiklased mängivad poliitilisi mänge,
andes järele Trumpile ja oma partei äärmuslastele
meie pühimate riiklike kohuste arvelt.
Nad taovad küüniliselt lauda Iraani puhul,
kuid on pimedad Putini viha suhtes Ukrainas
ja kurdid Xi ähvardustele Taiwanil.
Nad eiravad kalgilt Gaza elanike humanitaartragöödiat,
kes on samuti Hamasi ohvrid, õõnestades meie usaldusväärsust
ja õiglase, kestva rahu võimalusi.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri